smcproject/ml-wiki-sentences huggingface dataset:
Systems information PATHWAY — pathway maps for cellular and organismal functions MODULE — modules or functional units of genes BRITE — hierarchical classifications of biological entities Genomic information GENOME — complete genomes GENES — genes and proteins in the complete genomes ORTHOLOGY — ortholog groups of genes in the complete genomes Chemical information COMPOUND, GLYCAN — chemical compounds and glycans REACTION, RPAIR, RCLASS — chemical reactions ENZYME — enzyme nomenclature Health information DISEASE — human diseases DRUG — approved drugs ENVIRON — crude drugs and health-related substances ഡാറ്റാബേസുകൾ Systems information ജിനോം വിവരങ്ങൾ രാസവിവരങ്ങൾ ആരോഗ്യവിവരങ്ങൾ Subscription model ഇവയും കാണുക Comparative Toxicogenomics Database - CTD integrates KEGG pathways with toxicogenomic and disease data ConsensusPathDB, a molecular functional interaction database, integrating information from KEGG Gene ontology PubMed Uniprot Gene Disease Database അവലംബം പുറത്തേക്കുള്ള കണ്ണികൾ KEGG website GenomeNet mirror site The entry for KEGG in MetaBase
കൈകുളങ്ങര ദേവീക്ഷേത്രം
തൃശ്ശൂർ ജില്ലയിൽ എരുമപ്പെട്ടിയിൽ നിന്ന് 2 കി.
മീ വടക്കു മാറി കടങ്ങോട് ഗ്രാമത്തിൽ സ്ഥിതി ചെയ്യുന്ന അമ്പലമാണ് കൈകുളങ്ങര ദേവീക്ഷേത്രം .
ക്ഷേത്രത്തിലെ വിഗ്രഹം സ്വയംഭൂ ആയതിനാൽ ഭക്തജനങ്ങളിൽ ചിലർ ശിവനായും മറ്റു ചിലർ ഭഗവതിയായും സങ്കല്പിച്ച് ഇവിടെ ആരാധന നടത്തിയിരുന്നു.
തൃശ്ശൂർ തെക്കേ മഠത്തിലെ സ്വാമിയാർമാർ ഇവിടെ പതിവായി ദർശനം നടത്താറുണ്ടായിരുന്നു.
അക്കാലത്ത് ഇവിടം സന്ദർശിച്ച പണ്ഡിതശ്രേഷ്ഠനായ ഒരു സ്വാമിയാർ അമ്പലത്തിലെ മൂർത്തി ആരെന്ന കാര്യത്തിൽ തീർച്ച വരുത്താൻ വേണ്ടി 41 
ദിവസത്തെ കഠിനവ്രതം ആരംഭിച്ചു.
വ്രതം കഴിയുന്ന ദിവസം രാത്രിയിൽ അദ്ദേഹത്തിന് ഒരു സ്വപ്നദർശനം ഉണ്ടായി.
പിറ്റേന്ന് രാവിലെ അമ്പലക്കുളത്തിൽ പോയി നോക്കിയാൽ പ്രശ്നത്തിന് സമാധാനം ഉണ്ടാവുമെന്ന് നിർദ്ദേശം ലഭിച്ചു.
സ്വപ്നത്തിൽ അറിയിച്ചതനുസരിച്ച് കുളത്തിൽ ചെന്ന് നോക്കിയപ്പോൾ സ്വാമിയാർ ദിവ്യമായ ഒരു കാഴ്ച്ച കണ്ടു.
വളകളും മോതിരങ്ങളും അണിഞ്ഞ ഒരു സ്ത്രീയുടെ മനോഹരമായ കൈ ജലത്തിൽ ഉയർന്നു നിൽക്കുന്നു.
അടുത്ത നിമിഷം അത് അപ്രത്യക്ഷമായി.
അമ്പലത്തിലെ ചൈതന്യം ഭഗവതിയുടേത് ആണെന്ന് സ്വാമിയാർ മനസ്സിലാക്കുകയും ആ വിവരം നാട്ടുകാരെ അറിയിക്കുകയും ചെയ്തു.
ക്ഷേത്രത്തിനും സമീപപ്രദേശങ്ങൾക്കും കൈക്കുളങ്ങര എന്ന് സ്വാമിയാർ പുതിയ പേര് നൽകി.
മല്ലിശ്ശേരി ഇളയതിന്റെ നേതൃത്വത്തിലായിരുന്നു പണ്ട് ക്ഷേത്രഭരണം.
ഇത് പിന്നീട് എട്ടു വീട്ടിൽ നായന്മാരുടെ കീഴിലായി.
അവർ തൃശ്ശൂർ തെക്കേമഠത്തിന് ഭരണം കൈമാറി.
1987ൽ ക്ഷേത്രപുനരുദ്ധാരണ കമ്മിറ്റിയുടെ നേതൃത്വത്തിൽ ആരംഭിച്ച നിർമ്മാണപ്രവർത്തനങ്ങൾ ഇന്നും തുടരുന്നു.
2007 ഡിസംബർ 21 മുതൽ ഈ കമ്മിറ്റിയുടെ മേൽനോട്ടത്തിലാണ് ഭരണം.
ശ്രീചക്രപ്രതിഷ്ഠയുള്ള ഈ ക്ഷേത്രത്തിൽ രാവിലെ സരസ്വതി, ഉച്ചയ്ക് ദുർഗ്ഗ, വൈകുന്നേരം ഭദ്രകാളി എന്നിങ്ങനെ മൂന്നു ഭാവത്തിലാണ് പൂജകൾ നടക്കുന്നത്.
ക്ഷേത്രത്തിലെ താന്ത്രികകർമ്മങ്ങൾ ചെയ്യുന്നത് പോർക്കുളം കരുവന്നൂർ വടക്കേടത്ത് മനക്കാരാണ്.
അന്തിമഹാകാളൻ, അയ്യപ്പൻ , ഗണപതി വിശേഷദിവസങ്ങൾ
കന്നി മാസത്തിൽ നവരാത്രി, വൃശ്ചികത്തിൽ കാർത്തിക, ധനുവിൽ നിറമാല, മകരത്തിൽ മകരച്ചൊവ്വയും പറയരുവേലയും, കുംഭത്തിൽ കളം പാട്ട് , ഇടവത്തിൽ പ്രതിഷ്ഠാദിനം എന്നിവയാണ് പ്രധാനവിശേഷദിവസങ്ങൾ.
ഉപദൈവങ്ങളായ അയ്യപ്പന് വിളക്കും അന്തിമഹാകാളന് വേലയും വിശേഷമാണ്.
ദർശന സമയം ചിത്രശാല അയ്യപ്പൻ കോവിൽ, കൈക്കുളങ്ങര ദേവീക്ഷേത്രം കുളം, കൈക്കുളങ്ങര ദേവീക്ഷേത്രം കുളം, കൈക്കുളങ്ങര ദേവീക്ഷേത്രം Kaikkulangara Devi Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
'വടക്കുന്നാഥനും നാല്പത്തിയാറ് ക്ഷേത്രങ്ങളും', പുലിയന്നൂർ രാധാകൃഷ്ണൻ, നവഗ്രഹ പബ്ലിക്കേഷൻ
കൈക്കുളങ്ങര രാമവാര്യർ
പ്രാചീന കാവ്യശാസ്ത്രങ്ങൾക്കു  സുഗ്രഹവും ലളിതവുമായ വ്യാഖ്യാനങ്ങൾ ചമച്ച പ്രമുഖ സംസ്കൃതഭാഷാപണ്ഡിതനും,  അദ്ധ്യാപകനുമായിരുന്നു കൈക്കുളങ്ങര രാമവാര്യർ (1832-1896).
പഴയ കൊച്ചി സംസ്ഥാനത്തെ തലപ്പിള്ളി താലൂക്കിലുള്ള കടങ്ങോട് എന്ന സ്ഥലത്ത് കൈക്കുളങ്ങര കിഴക്കേവാര്യത്ത് നാരായണിവാരസ്യാരുടേയും കൈതക്കോട്ടു ഭട്ടതിരിയുടേയും പുത്രനായാണ് അദ്ദേഹം ജനിച്ചത്.
നീർമഠം സ്വാമിയാാരുടെ അതിഥിയായി എത്തിയ ഒരു സിദ്ധനാണ്  വാരിയരെ  ബ്രഹ്മസൂത്രശങ്കരഭാഷ്യവും യോഗാനുഷ്ഠാനങ്ങളും അഭ്യസിപ്പിച്ചത് എന്നു കരുതുന്നു.
ശിക്ഷണത്തിനു ശേഷം പിരിയുമ്പോൾ  വാഗ്ദാസൻ, രാമാനന്ദനാഥൻ, പണ്ഡിതപാരശവേന്ദ്രൻ എന്നീ മൂന്നു ബിരുദങ്ങൾ അദ്ദേഹത്തിനു നൽകപ്പെട്ടു.
പ്രധാനവ്യാഖ്യാനങ്ങൾ
വരാഹമിഹിരന്റെ ഹോരാശാസ്ത്ര ത്തിനു കൈക്കുളങ്ങര എഴുതിയ പ്രസിദ്ധമായ മലയാള വ്യാഖ്യാനമാണ് ഹൃദ്യപഥാവ്യാഖ്യാനം.
ഓലയിൽ എഴുതിയ തുഞ്ചത്ത് എഴുത്തച്ഛന്റെ അദ്ധ്യാത്മരാമായണം ആയിരുന്നു പിഴവുകൾ തീർത്ത് രാമവാരിയർ ആദ്യം കടലാസിലേക്ക് പകർത്തിയത്.
വിദ്യരത്നപ്രഭ എന്ന അച്ചുകൂടത്തിലാണ് രാമവാരിയരുടെ ആദ്യകാലകൃതികൾ പുറത്തിറങ്ങിയത്.
അമരകോശത്തിന്റെ ബാലപ്രിയാ വ്യാഖ്യാനം, അഷ്ടാംഗഹൃദയത്തിന്റെ സാരാർത്ഥ ദർപ്പണ വ്യാഖ്യാനം, നൂതനസിദ്ധരൂപം , ബാലപ്രബോധനം , സമാസചക്രം , ലക്ഷ്മണോപദേശം ,എന്നിവയുടെ വ്യാഖ്യാനങ്ങളും രാമവാരിയർ രചിച്ചു.
കൂടാതെ 108 ശ്ലോകങ്ങൾ ഉൾക്കൊള്ളുന്ന വാഗാനന്ദലഹരി, നാൽപ്പതിൽപ്പരം പദ്യങ്ങളൂള്ള വാമദേവസ്തവ വും അദ്ദേഹം രചിച്ചിട്ടുണ്ട്.
മറ്റു കൃതികൾ ബാലബോധിനി വ്യാഖ്യാനം.
വിംശതി വ്യാഖ്യ വിദ്യാക്ഷരമാല വാസുദേവമനനം ജീവൻ മുക്തിപ്രകരണം വൈദ്യാമൃതതരംഗിണി മഹിഷമംഗലഭാണം അഷ്ടപദി അമരുകശതകം
കുമാരസംഭവത്തിന്റെ മൂന്നു സർഗ്ഗങ്ങൾക്കു സംസ്കൃതത്തിൽ പ്രേയസി എന്ന വ്യാഖ്യാനം രചിച്ചിട്ടുണ്ട്.
അവലംബം കേരളീയ ഗണിത-ജ്യോതിശാസ്ത്ര സരണി ആര്യഭടൻ | വടശ്ശേരി പരമേശ്വരൻ | സംഗമഗ്രാമ മാധവൻ | നീലകണ്ഠ സോമയാജി | ജ്യേഷ്ഠദേവൻ | ശങ്കര വാര്യർ | മേൽപ്പത്തൂർ നാരായണ ഭട്ടതിരി | അച്യുത പിഷാരടി | പുതുമന ചോമാതിരി | തലക്കുളത്തൂർ ഭട്ടതിരി | കൈക്കുളങ്ങര രാമവാര്യർ | ശങ്കരനാരായണൻ
കൈഗ ആണവനിലയം ഇംഗ്ലീഷ് വിലാസം https://ml.wikipedia.org/wiki/Kaiga_Atomic_Power_Station
കർണാടക സംസ്ഥാനത്തെ , ഉത്തര കന്നട ജില്ലയിലെ കാളി നദിക്കു സമീപം കൈഗ എന്ന സ്ഥലത്ത്  സ്ഥിതി ചെയ്യുന്ന ആണവനിലയമാണ് കൈഗ ആണവനിലയം .
ഈ ആണവശക്തി നിലയം പ്രവർത്തനമാരംഭിച്ചത് 2000 ത്തിലാണ്.
220 മെഗാവാട്ട് ശേഷി വീതം ഉള്ള നാല് ഘടകങ്ങളിൽ, നാലാമത്തേത്കൂടി 2010 നവംബർ 27നു പ്രവർത്തനം ആരംഭിച്ചതോടുകൂടി നിലയത്തിന്റെ 880 മെഗാവാട്ട് ലക്‌ഷ്യം നേടി.
2011  ജനുവരി 19നു  റിയാക്ടർ ദക്ഷിണ വൈദ്യുത ശ്രുംഖലയുമായി കൂട്ടിയിണക്കി.
രാജ്യത്തിന്റെ ആണവോർജ ഉത്പാദന ശേഷി ഇതോടെ 4780 മെഗാവാട്ടായി.
ആന്ധ്ര , കർണാടക , കേരളം , തമിഴുനാട് , പുതുശ്ശേരി എന്നീ സംസ്ഥാനങ്ങൾ ഇവിടെ ഉത്പാദിപ്പിക്കുന്ന വൈദ്യുതി പങ്കിടുന്നു.
ഈ നിലയത്തിന്റെ പുതുക്കിയ നിർമ്മാണ ചെലവു 2275  കോടി രൂപയാണ്.
തദ്ദേശീയമായി   ഉൽപാദിപ്പ്ക്കുന്ന യുറേനിയം ഇന്ധനമായി ഉപയോഗിക്കുന്ന ഈ നിലയം,കാനഡയുടെ മാതൃക ആയ കാണ്ടു റീയാക്ടർ  ( CANDU REACTOR )  സാങ്കേതികത  ആണ് സ്വീകരിച്ചിരിക്കുന്നത്.
880  മെഗാവാട്ടിൽ  കൂടുതൽ ശേഷിയുള്ള ഇന്ത്യൻ നിലയങ്ങൾ: താരാപൂർ (1400  മെഗാവാട്ട് ), റാവത്ത്ഭാട്ട (1180 മെഗാവാട്ട്) എന്നിവയാണ് .
ന്യൂക്ലിയാർ പവർ കൊർപോറേഷൻ ഓഫ് ഇന്ത്യ   ആണ് ഇന്ത്യയിലെ  ആണവ  നിലയങ്ങളുടെ  നടത്തിപ്പുകാർ.
നിയന്ത്രണം:  എ. ഈ .
ആർ..
( Atomic  Energy  Regulatory  Board )
ഇന്ത്യ യിൽ പ്രവർത്തനസജ്ജമായ  ഇരുപതാമത്തെ ആണവ റിയാക്ടർ ആണിത്.
ഇതോടെ, ആണവ ഊർജ രംഗത്ത് ഇന്ത്യ  ലോകത്തിലെ ആറാമത്തെ വലിയ ശക്തി ആയി തീർന്നിരിക്കുക ആണ്.
ഇരുപതിൽ കൂടുതൽ  നിലയങ്ങൾ ഉള്ള  യു. എസ് , റഷ്യ, ജപ്പാൻ  , ചൈന, ഫ്രാൻസ്, ദക്ഷിണ കൊറിയ എന്നിവ ആണ് മറ്റു അഞ്ചു ശക്തികൾ .
അവലംബം മാതൃഭൂമി, 2010 നവംബർ 28 .
ഇന്ത്യൻ എക്സ്പ്രെസ്സ്.
കോം, 2010  നവംബർ 28 .
http://articles.timesofindia.indiatimes.com/2011-01-19/india/28371458_1_power-grid-nuclear-power-capacity-kgs-4 Archived 2011-11-18 at the Wayback Machine .
കൈക്കോട്ട്‌ Kaikot (കൈകോട്ട് ) എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
കൈക്കോട്ട് ഒരു കാർഷിക പണിയായുധമാണ്‌ .
മണ്ണ് കിളക്കാനാണ്‌ കൈക്കോട്ട് ഉപയോഗിക്കുന്നത്.
തൂമ്പ പോലെ ഇരിക്കുമെങ്കിലും തൂമ്പയെ അപേക്ഷിച്ച് പിടിക്ക് നീളം കൂടുതലാണ്‌.
കടുപ്പം കുറഞ്ഞ മണ്ണാണ്‌ കൈക്കോട്ട് ഉപയോഗിച്ച് കിളക്കുന്നത്.
കനം കുറഞ്ഞ വാൾത്തലം കട്ടിയുള്ള മണ്ണിന്‌ പറ്റിയതല്ല.
ഇതും കാണുക തൂമ്പ കൊത്തി
കൈക്കോളൻ
തെക്കൻ കരിയാത്തൻ , തൽസ്വരൂപൻ എന്നീ തെയ്യങ്ങൾക്ക്‌ ഒപ്പം കെട്ടിയാടപ്പെടുന്ന തെയ്യം.
വലിയ പ്രതാപികളായ പാലാർ വീട്ടിൽ പടനായരും പാലക്കുന്നത്ത് കേളേന്ദ്രനായരും ഒന്നിച്ച്  മലകളിൽ നായാടാനും കടൽ ഇളക്കി മീൻ പിടിക്കാനും പുറപ്പെട്ട കഥയാണ് ഇതുമായി ബന്ധപ്പെട്ടുള്ളത്.
നായാട്ടിൽ ഇവർക്ക് കാര്യമായി ഒന്നും ലഭിച്ചില്ല.
അവസാനം ക്ഷീണിച്ച് വെള്ളം കുടിക്കാനായി കരിങ്കുലക്കണ്ടത്തക്കമ്മയുടെ വീട്ടിലെത്തി.
അവരെ വീട്ടുകാരിയായ  കരിങ്കുലക്കണ്ടത്തക്കമ്മ ഭക്ഷണം കഴിക്കാൻ  നിർബന്ധിച്ചു.
ഇരുവരും  തേച്ചുകുളിക്കാൻ എണ്ണയുമായി കുരിഞ്ചിലാടൻ കൽചിറയിലെത്തി.
അപ്പോൾ  അവർ ചിറയിൽ അത്ഭുത രൂപത്തിലുള്ള  മീനുകളെ കണ്ടു.
എത്രയോ നേരം മീൻപിടിക്കാൻ കടലിൽ ശ്രമിച്ചിട്ടും ലഭിക്കാത്തതിന്റെ പരിഭവം മാറാൻ അവയെ പിടികൂടാൻ അവർ തീരുമാനിച്ചു.
പിടികൊടുക്കാതെ മ്വീനുകൾ നീന്തിക്കളിച്ചു നീങ്ങി.
നിരാശരായ അവർ കരിങ്കുലക്കണ്ടത്തക്കമ്മയുടെ വീട്ടിൽ തിരിച്ചെത്തിയപ്പോൾ  വീട്ടി ലെ കിണറിലും അവയെ കണ്ടു.
മീനിനെ തന്ത്രത്തിൽ പിടികൂടാനയി ഇരയായി  കദളിപ്പഴം വെള്ളിപ്പാളയിലിട്ട് താഴ്ത്തി.
അപ്പോൾ ആ മീനുകൾ വളരെ ചെറിയ രൂപത്തിലേക്ക് മാറി  പാളയിൽ തുള്ളിക്കയറി.
അവയെ പിടികൂടി പാലാർ വീട്ടിൽ പടനായരും പാലക്കുന്നത്ത് കേളേന്ദ്രനായരും മീനുകളെ ഊണിനായി കറിവെച്ചുതരാനായി  കരിങ്കുലക്കണ്ടത്തക്കമ്മയെ ഏൽപ്പിച്ചു.
മീനുകളെ മുറിച്ച് കറിവെക്കാൻ നോക്കിയപ്പോൾ കരിങ്കുലക്കണ്ടത്തക്കയ്മ്മക്ക് ആ മീനുകൾ സാധാരണ മീനുകൾ അല്ല എന്ന് മനസ്സിലായി.
ആ മീനുകളെ അരിഞ്ഞു  നുറുക്കിയപ്പോൾ അവയുടെ മായാരൂപം വ്യക്തമാവുകയും  അറിയാതെ ചെയ്ത തെറ്റിന്മാ അവരോട് മാപ്പിരക്കുകയും  ചെയ്തു.
ചെയ്ത തെറ്റിന്  പ്രാശ്ചിത്തം ചെയ്യാമെന്ന് പാലാർ വീട്ടിൽ പടനായരും പാലക്കുന്നത്ത് കേളേന്ദ്രനായരും  പ്രാർത്ഥിച്ചു.
അന്നു തൊട്ടേഴാം ദിവസം മതിലകത്തെ കരിങ്കൽ പടിക്കിരുപുറവും രണ്ട് പൊന്മക്കൾ പിറന്നുവെങ്കിൽ അവരെ വളർത്തി പയറ്റു വിദ്യ പഠിപ്പിക്കുമെന്നും അവരോളം വണ്ണത്തിൽ പൊൻ രൂപമുണ്ടാക്കി ആദി കുഞ്ഞിമംഗലത്ത് കോട്ടയിൽ "കൊണ്ടൊപ്പിക്കാ"മെന്നും അവർ  പറഞ്ഞു.
അതുപ്രകാരം ഏഴാം നാൾ കരിങ്കൽ പടിക്കിരുപുറവും പൊടിച്ചുണ്ടായ പൊന്മക്കളാണ് തെക്കൻ കോമപ്പനും തെക്കൻ ചാത്തുവും.
വാക്ക് നൽകിയ പ്രകാരം ക ആ കുട്ടികളെ രണ്ടുപേരേയും എടുത്ത് വളർത്തി 
അവരെ   യഥാകാലം വിദ്യകളെല്ലാം പഠിപ്പിച്ചു.
ചുരിക കെട്ടി ചേകോനാകേണ്ട പ്രായമായപ്പോൾ പാണ്ടിപെരുമാളിൽ നിന്നും ചുരിക വാങ്ങി അവർ ആചാരപ്പെട്ടു.
തെക്കൻ കോമപ്പന് തെക്കൻ കരുമകൻ എന്നും തെക്കൻ ചാത്തുവിന് തെക്കൻ കരിയാത്തൻ എന്നും ആചാരപ്പേർ കിട്ടി.
ആ സഹോദരന്മാർ വലിയൊരു പന മുറിച്ച് വില്ലുകൾ ഉണ്ടാക്കി.
കരിയാത്തന്റേയും കരുമകന്റേയും ജീവിതം അത്ഭുത സംഭവങ്ങൾ നിറഞ്ഞതായിരുന്നു.
അവരുടെ ജീവിതകാലത്ത് പല വീര പ്രവർത്തികളും അവർ ചെയ്തിട്ടുണ്ട് .
ആശ്രിതരോട് വലിയ കരുണയും ബഹുമാനിക്കാത്തവരോട് കടുത്ത പ്രതികാരവും ഇരുവരും ചെയ്തു.
മദ്യം കൊടുക്കാതിരുന്ന ചന്തൻ തണ്ടാനും, തിരുനെല്ലൂർ തണ്ടാത്തിക്കും ഭ്രാന്ത് കൊടുത്തു.
സൽക്കരിച്ചതിനു ശേഷമേ ഭ്രാന്ത് മാറിയുള്ളു.
വഴിക്ക് വെച്ച് തങ്ങളെ പരിഹസിച്ച ഒരു കുട്ടിയുടെ കൈ മുറിച്ച് കളയാൻ കരിയാത്തൻ മടിച്ചില്ല.
കുട്ടി കരഞ്ഞ് മാപ്പ് അപേക്ഷിച്ചതിനു ശേഷം അവന് കൈ തിരികെ ലഭിക്കുകയും അവരുടെ സേവകനായി ത്തീരുകയും ചെയ്തു.
കരിയാത്തൻ തെയ്യത്തോടൊപ്പം കെട്ടിയാടിക്കുന്ന കൈക്കോളൻ തെയ്യം ആ കൈപോയ കുട്ടിയുടെ സങ്കൽപ്പത്തിൽ ഉള്ളതാണ്.
ഈ കുട്ടിതെയ്യം കരിയാത്തനൊപ്പം കൂടെ തന്നെ നടക്കുന്നതായി തെയ്യത്തിൽ കാണാം.
ഓടിച്ച് വിടാൻ പലതവണ കരിയാത്തൻ ശ്രമിക്കുമെങ്കിലും കൈക്കോളൻ ഒഴിഞ്ഞ് പോകില്ല.
വളരെ രസകരമായ ഓടിച്ച് വിടൽ കളികൾ ഈ തെയ്യത്തിന്റെ ഭാഗമായുണ്ട്.
വലിയ മെയ്യലങ്കാരങ്ങൾ ഒന്നും ഇല്ലാത്ത കുട്ടിവേഷമാണ് കൈക്കോളന്.
ദേഹത്ത് അരിനൂറും മുഖത്ത മഞ്ഞളും പൂശിയ ചെറിയ അലങ്കാര വരകൾ മാത്രമേ ഉണ്ടാകു.
തലയിൽ കൊഴുപറ്റം എന്ന നാരുകൊണ്ടുഌഅ നീണ്ട തലമുടി ഉണ്ടാകും, കണ്ണൂർ ജില്ലയിലെ ബ്ലാത്തൂർ താഴെപ്പള്ളിയത്ത് കോട്ടം, കോഴിക്കോട് ജില്ലയിലെ തിക്കൊടി പഞ്ചായത്തിലെ പുറക്കാടിലെ അരിമ്പൂർ ശ്രീ കരിയാത്തൻ ക്ഷേത്രത്തിലുംഈ തെയ്യത്തെ തെക്കൻ കരിയാത്തൻ തെയ്യത്തോടൊപ്പം കെട്ടിയാടിക്കുന്നുണ്ട്
കൈകുത്തിക്കളി
കേരളത്തിലെ കൊച്ചുകുട്ടികൾക്കിടയിൽ പ്രചാരമുണ്ടായിരുന്ന ഒരു വിനോദമാണ് കൈകുത്തിക്കളി .
കുറേ കുട്ടികൾ വട്ടത്തിലിരുന്ന് കൈപ്പടം നിലത്ത് പതിപ്പിച്ച് വയ്ക്കും.
ഒരു കുട്ടി രസകരമായ പാട്ടുപാടിക്കൊണ്ട് , മുഷ്ടികൊണ്ട് കൈപ്പത്തിയിന്മേൽ മെല്ലെ കുത്തും.
കുത്ത് കിട്ടിയയാൾ കൈപ്പത്തി മലർത്തി വയ്ക്കണം.
കേരളത്തിൽ പലയിടത്തും പലതരം പാട്ടുകളാണ് ഈ കളിക്ക് പാടാറുള്ളത്.
"അത്തിക്കുത്തിപ്പതിനാറ്
 ആരുപറഞ്ഞു പതിനാറ്
 ഞാൻ പറഞ്ഞു പതിനാറ്
 പതിനാറല്ലേലെണ്ണിക്കോ!"
"അക്കുത്തിക്കുത്താനവരമ്പേ
 കല്ലേക്കുത്തു കരിങ്കുത്ത്" "അത്തളപിത്തള തവളാച്ചി
 ചുക്കുമ്മിരിക്കണ ചൂലാപ്പ്.."
തുടങ്ങിയ പാട്ടുകൾ ഉദാഹരണമാണ്.
ചിലയിടങ്ങളിൽ ഒരേപാട്ടുതന്നെ വ്യത്യസ്തമായി പാടാറുണ്ട്.
കൈകേയി ഇംഗ്ലീഷ് വിലാസം https://ml.wikipedia.org/wiki/Kaikeyi കൈകേയിയും ദശരഥനും
ഭാരതീയ ഇതിഹാസമായ രാമായണത്തിലെ ഒരു കഥാ‍പാത്രമാണ് കൈകേയി ( Sanskrit : कैकेयी, Kaikeyī, Malay : Kekayi, Thai : Kaiyakesi).
അയോധ്യ ഭരിച്ചിരുന്ന ദശരഥ മഹാരാജാവിന്റെ മൂന്നു ഭാര്യമാരിൽ രണ്ടാമതായിരുന്നു.
കൈകേയിക്ക് ഭരതൻ എന്ന പുത്രൻ ഉണ്ടായിരുന്നു.
കൈകേയിയുടെ ജന്മദേശം കേകയ രാജ്യമാണ്.
കേകയത്തിൽ വന്നവൾ എന്ന അർത്ഥമാണ് കൈകേയി എന്ന പദത്തിനുള്ളത്.
മന്ഥരയുടെ ഉപദേശങ്ങൾ കേട്ട്, പണ്ട് തനിക്കു തന്ന രണ്ടു വരങ്ങളെക്കുറിച്ച് കൈകേയി ദശരഥനെ ഓർമിപ്പിച്ചു.
ഭരതനെ അയോധ്യയുടെ രാജാവാക്കണമെന്നും രാമനെ പതിന്നാലുവർഷത്തേക്ക് കാട്ടിലേക്ക് അയക്കണമെന്നും ആവശ്യപ്പെട്ടു.
പിതാവിന്റെ വാക്ക് പാലിക്കപ്പെടാൻ ശ്രീരാമൻ സ്വയം വനവാസം തിരഞ്ഞെടുത്തു.
ഇത് കൂടി കാണുക കൗസല്യ സുമിത്ര അവലംബം പുറത്തേക്കുള്ള കണ്ണികൾ
കൈജിയാങ്ങോസോറസ് ഇംഗ്ലീഷ് വിലാസം https://ml.wikipedia.org/wiki/Kaijiangosaurus
ചൈനയിൽ നിന്നും ഫോസിൽ കണ്ടെത്തിയ ഒരു ദിനോസർ ആണ് കൈജിയാങ്ങോസോറസ് .
ഈ കാലഘട്ടത്തിൽ പെട്ട മറ്റു ദിനോസറുകളെ പോലെ ഇവയും മുട്ട ഇട്ട് പ്രജനനം നടത്തുന്ന വിഭാഗം ജീവികൾ ആയിരുന്നു.
ചില ദിനോസറുകൾ കൂടു കൂട്ടിയതിനും അട ഇരുന്നതിനും തെളിവുകൾ ഉണ്ട്.
അവലംബം പുറത്തേക്കുള്ള കണ്ണികൾ http://www.prehistoric-wildlife.com/species/k/kaijiangosaurus.html Archived 2016-12-29 at the Wayback Machine .
ക്ലെയർ ക്ലെയർമോണ്ട്
ക്ലാര മേരി ജെയ്ൻ ക്ലെയർമോണ്ട് അല്ലെങ്കിൽ ക്ലെയർ ക്ലെയർമോണ്ട് (ജീവിതകാലം : 27 ഏപ്രിൽ 1798 - മാർച്ച് 19, 1879),  എന്നു പൊതുവായി അറിയപ്പെടുന്ന  വനിത എഴുത്തുകാരിയായ മേരി ഷെല്ലിയുടെ അർദ്ധ സഹോദരിയും ബൈറൺ പ്രഭുവിന്റെ മകളായ അല്ലെഗ്രയുടെ മാതാവുമായിരുന്നു.
പെർസി ബിഷ് ഷെല്ലിയുടെ ഒരു കവിതയക്ക് ഇതു വിഷയമായിട്ടുണ്ടെന്ന് കരുതപ്പെടുന്നു.
1798 ൽ ബ്രിസ്റ്റലിനടുത്തുള്ള ബ്രിസ്ലിംഗ്ടണിൽ മേരി ജെയ്ൻ വിയൽ ക്ലെയർമോണ്ടിന്റെ രണ്ടാമത്തെ കുട്ടിയും ഏക മകളുമായി ക്ലെയർമോണ്ട് ജനിച്ചു.
കുട്ടിക്കാലത്തുടനീളം അവൾ "ജെയ്ൻ" എന്നറിയപ്പെട്ടു.
2010 ൽ സോമർ‌സെറ്റിലെ ടൌണ്ട‌ണിനടുത്തുള്ള സാൻ‌ഡ്‌ഹിൽ‌ പാർക്കിലെ ജോൺ ലെത്‌ബ്രിഡ്ജ് (ജീവിതകാലം: 1746-1815, 1804 ന് ശേഷം ഒന്നാം ബറോണറ്റ് സർ ജോൺ ലെത്ബ്രിഡ്ജ്) ആണെന്ന് പിതാവിന്റെ ഐഡന്റിറ്റി കണ്ടെത്തിയിരുന്നു.
അവളുടെ മാതാവ് അദ്ദേഹത്തെ "ചാൾസ് ക്ലെയർമോണ്ട്" എന്ന് തിരിച്ചറിയുകയും തനിക്കും മക്കൾക്കും അവരുടെ നിയമവിരുദ്ധത മറച്ചുവെക്കുന്നതിനായി ക്ലെയർമോണ്ട് എന്ന പേര് സ്വീകരിക്കുകയും ചെയ്തു.
ഒരു വ്യാപാരിയും, കുലീന സ്വിസ് കുടുംബത്തിലെ ഒരു പ്രധാന അംഗവുമായിരുന്ന അവളുടെ ആദ്യത്തെ കുട്ടിയായ ചാൾസിന്റെ പിതാവായ ചാൾസ് അബ്രാം മാർക്ക് ഗൌലിസിനെ അവൾ കാഡിസിൽ കണ്ടുമുട്ടി.
1801 ഡിസംബറിൽ ക്ലെയർമോണ്ടിന് മൂന്ന് വയസ്സുള്ളപ്പോൾ മാതാവ് അയൽവാസിയായ എഴുത്തുകാരനും തത്ത്വചിന്തകനുമായ വില്യം ഗോഡ്വിനെ വിവാഹം കഴിച്ചു.
ഇത് അവൾക്ക് രണ്ട് അർദ്ധ സഹോദരിമാരെ കൊണ്ടുവരുന്നതിനു കാരണമായി.
അവളേക്കാൾ എട്ട് മാസം മാത്രം പ്രായക്കൂടുതലുള്ള ഗോഡ്വിന്റെ മകൾ മേരിയും (പിന്നീട് മേരി ഷെല്ലി), ഏതാനും വർഷം പ്രായക്കൂടുതലുള്ള മുൻഭാര്യയുടെ പുത്രി ഫാനി ഇംലെയും.
നാലുവർഷം മുമ്പ് മരണമടഞ്ഞിരുന്നുവെങ്കിലും  കുടുംബത്തിൽ അപ്പോഴും സാന്നിധ്യം അനുഭവപ്പെട്ടിരുന്ന മേരി വോൾസ്റ്റോൺക്രാഫ്റ്റിന്റെ പെൺമക്കളായിരുന്നു ഇരുവരും.
പുതിയ ദമ്പതികൾ താമസിയാതെ ഒരു മകന്റെ മാതാപിതാക്കളായി.
ഗോഡ്വിന്റെ മൗലിക, അരാജകത്വവാദി ദാർശനിക വിശ്വാസങ്ങൾ അഞ്ച് കുട്ടികളെയും സ്വാധീനിച്ചിരുന്നു.
മാതാപിതാക്കൾ രണ്ടുപേരും നല്ല വിദ്യാഭ്യാസമുള്ളവരായിരുന്നതിനാൽ അവർ സംയുക്തമായി ബൈബിൾ, ക്ലാസിക്കൽ ചരിത്രത്തെക്കുറിച്ച് കുട്ടികൾക്കുള്ള ബാലപാഠങ്ങൾ രചിക്കുകയും ജുവനൈൽ ലൈബ്രറി പ്രസിദ്ധീകരിക്കുകയും ഒരു പുസ്തകശാല നടത്തുകയും ചെയ്തു.
കുട്ടിക്കാലം മുതൽക്കുതന്നെ വ്യാപകമായി വായിക്കാനും പ്രഭാഷണങ്ങൾ നടത്താനും ഗോഡ്വിൻ കുട്ടികളെ പ്രോത്സാഹിപ്പിച്ചിരുന്നു.
മൂർച്ചയുള്ള നാവുള്ള സ്ത്രീയായിരുന്ന മേരി ജെയ്ൻ ക്ലെയർമോണ്ട്, ഗോഡ്വിനുമായി പലപ്പോഴും കലഹിക്കുകയും ഭർത്താവിന്റെ പെൺമക്കളെക്കാൾ സ്വന്തം മക്കളെ അനുകൂലിക്കുകയും ചെയ്തു.
അവർ ചഞ്ചലചിത്തയും വൈകാരികതീവ്രതയുമുള്ളതുമായ തന്റെ മകളെ അർദ്ധസഹോദരിമാരേക്കാൾ കൂടുതൽ ഔപചാരിക വിദ്യാഭ്യാസം നൽകുന്നതിനായി കൗശലത്തോടെ കുറച്ചു കാലത്തേക്ക് ഒരു ബോർഡിംഗ് സ്കൂളിലേക്ക് അയയ്ക്കാൻ അവൾ പദ്ധതിയിട്ടിരുന്നു.
മേരിയിൽ നിന്ന് വ്യത്യസ്തമായി ക്ലെയർ ക്ലെയർമോണ്ട് കൗമാരപ്രായത്തിൽത്തന്നെ ഫ്രഞ്ച് ഭാഷയിൽ നന്നായി സംസാരിച്ചിരുന്നു.
പിന്നീട് അവൾ അഞ്ച് ഭാഷകളിൽ പ്രാവീണ്യം നേടി.
വ്യത്യസ്തമായ രീതികളിൽ കൈകാര്യം ചെയ്യപ്പെട്ടിട്ടും പെൺകുട്ടികൾ അടുത്ത സൌഹൃദത്തോടെ വളരുകയും ജീവിതകാലം മുഴുവൻ സമ്പർക്കം പുലർത്തുകയും ചെയ്തിരുന്നു.
പതിനാറാമത്തെ വയസ്സിൽ ക്ലെയർ‌മോണ്ട് ഊർജ്ജസ്വലയും മദാലസയുമായ ഇരുണ്ട തവിട്ടുനിറമുള്ള മുടിയുള്ളവളും ഒരു നല്ല ആലാപന ശബ്ദവും അംഗീകാരത്തിനായി ദാഹമുള്ളവളുമായിരുന്നു.
അവളുടെ രണ്ടാനച്ഛൻ വില്യം ഗോഡ്വിൻ കടക്കെണിയിലായതോടൊപ്പം ഗോഡ്വിന്റെ മകളായ മേരിയുമായുള്ള മാതാവിന്റെ ബന്ധം കൂടുതൽ വഷളായതിനാൽ അവളുടെ ഗാർഹിക ജീവിതം കൂടുതൽ പിരിമുറുക്കത്തിലായിത്തീർന്നു.
സ്വതന്ത്ര പ്രണയത്തിൽ വിശ്വാസമുണ്ടെന്ന് അവകാശപ്പെട്ടിരുന്ന പെർസി ബൈഷെ ഷെല്ലിയുമായുള്ള അർദ്ധ സഹോദരിയുടെ രഹസ്യ കൂടിക്കാഴ്ചയ്ക്ക് ക്ലെയർമോണ്ട് സഹായിക്കുകയും താമസിയാതെ സ്വന്തം ഭാര്യയെയും രണ്ട് ചെറിയ കുട്ടികളെയും ഉപേക്ഷിച്ച് അയാൾ മേരിയോടൊപ്പം ചേരുകയും ചെയ്തു.
1814 ജൂലൈയിൽ മേരി ഷെല്ലിക്കൊപ്പം ഓടിപ്പോയപ്പോൾ ക്ലെയർമോണ്ട് അവരോടൊപ്പം പോയി.
ക്ലൈർമോണ്ടിന്റെ മാതാവ് സംഘത്തെ കാലായിസിലെ ഒരു സത്രത്തിലേക്ക് അന്വേഷിച്ചെത്തിയെങ്കിലും ക്ലെയർമോണ്ടിനെ ഒപ്പം വീട്ടിലേക്ക് കൊണ്ടുപോകാൻ കഴിഞ്ഞില്ല.
പ്രഭുക്കന്മാരായ ഷെല്ലിക്ക് നൽകാൻ കഴിയുന്ന സാമ്പത്തിക സഹായം ഗോഡ്വിന് ആവശ്യവുമായിരുന്നു.
യൂറോപ്പിലുടനീളം ഷെല്ലി കുടുംബത്തിന്റെ അലഞ്ഞുതിരിയലിൽ ക്ലെയർമോണ്ട് അവരോടൊപ്പം തുടർന്നു.
മൂന്ന് ചെറുപ്പക്കാരും യുദ്ധത്തിൽ തകർന്ന ഫ്രാൻസിലേക്കും സ്വിറ്റ്സർലൻഡിലേക്കും പോകുകയും, മേരി ഷെല്ലി പിന്നീട് ഓർമ്മിച്ചതുപോലെ, ഒരു റൊമാന്റിക് നോവലിലെ കഥാപാത്രങ്ങളെപ്പോലെ അവർ തങ്ങളെത്തന്നെ ആകർഷിക്കുകയും, എന്നാൽ എല്ലായ്പ്പോഴും വ്യാപകമായി വായിക്കുകയും എഴുതുകയും സൃഷ്ടിപരമായ പ്രക്രിയയെക്കുറിച്ച് ചർച്ച ചെയ്യുന്നതു തുടരുകയും ചെയ്തു.
യാത്രയിൽ, ക്ലൈർമോണ്ട് റൂസ്സോ , വില്യം ഷേക്സ്പിയ ർ, മേരിയുടെ മാതാവ് മേരി വോൾസ്റ്റോൺക്രാഫ്റ്റ് എന്നിവരുടെ കൃതികൾ വായിച്ചു.
അവലംബം ↑ ↑ ↑ McDowell, "Books: Women's Work".
ക്ലെമെന്റ് മാർപ്പാപ്പ ഇംഗ്ലീഷ് വിലാസം https://ml.wikipedia.org/wiki/Pope_Clement ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
റോമൻ കത്തോലിക്കാ സഭയിലെ പതിനാല് മാർപ്പാപ്പമാർ ക്ലെമെന്റ് മാർപ്പാപ്പ എന്ന പേര് സ്വീകരിച്ചിട്ടുണ്ട്.
ക്ലെമെന്റ് ഒന്നാമൻ മാർപ്പാപ്പ വിശുദ്ധൻ, (88–98) ക്ലെമെന്റ് രണ്ടാമൻ മാർപ്പാപ്പ (1046–1047) ക്ലെമെന്റ് മൂന്നാമൻ മാർപ്പാപ്പ (1187–1191) ക്ലെമെന്റ് നാലാമൻ മാർപ്പാപ്പ (1265–1268) ക്ലെമെന്റ് അഞ്ചാമൻ മാർപ്പാപ്പ (1305–1314) — ക്നൈറ്റ്സ് റ്റെമ്പ്ലറിനെ നിഷ്കാസനം ചെയ്യുകയും പേപ്പസി അവിഞ്ഞോണിലേയ്ക്കു മാറ്റുകയും ചെയ്ത പാപ്പ ക്ലെമെന്റ് ആറാമൻ മാർപ്പാപ്പ (1342–1352) —  കറുത്ത മരണത്തിന്റെ കാലത്തെ പാപ്പ ക്ലെമെന്റ് ഏഴാമൻ മാർപ്പാപ്പ (1523–1534) — ഹെൻറി എട്ടാമൻ രാജാവിനു വിവാഹമോചനം അനുവദിക്കാതിരുന്ന മാർപ്പാപ്പ.
ഈ തീരുമാനത്തെ തുടർന്നാണ് ആംഗ്ലിക്കൻ സഭ രൂപം കൊണ്ടത്.
ക്ലെമെന്റ് എട്ടാമൻ മാർപ്പാപ്പ (1592–1605) ക്ലെമെന്റ് ഒൻപതാമൻ മാർപ്പാപ്പ (1667–1669) ക്ലെമെന്റ് പത്താമൻ മാർപ്പാപ്പ (1670–1676) ക്ലെമെന്റ് പതിനൊന്നാമൻ മാർപ്പാപ്പ (1700–1721) ക്ലെമെന്റ് പന്ത്രണ്ടാമൻ മാർപ്പാപ്പ (1730–1740) ക്ലെമെന്റ് പതിമൂന്നാമൻ മാർപ്പാപ്പ (1758–1769) ക്ലെമെന്റ് പതിനാലാമൻ മാർപ്പാപ്പ (1769–1774)
ക്ലെമെന്റ് എന്ന പേരിൽ മൂന്ന് പാപ്പാവിരുദ്ധ പാപ്പാമാരുമുണ്ടായിരുന്നു ക്ലെമെന്റ് മൂന്നാമൻ പാപ്പാവിരുദ്ധപാപ്പ (1080–1085) ക്ലെമെന്റ് ഏഴാമൻ പാപ്പാവിരുദ്ധപാപ്പ (1378–1394) — അവിഞ്ഞോണിലെ ആദ്യ പാപ്പ ക്ലെമെന്റ് എട്ടാമൻ പാപ്പാവിരുദ്ധപാപ്പ (1423–1429) ഇതും കാണുക മാർപ്പാപ്പമാരുടെ പട്ടിക
ക്ലെമൻസ് വോൺ മെറ്റർനിക്ക് ഇംഗ്ലീഷ് വിലാസം https://ml.wikipedia.org/wiki/Klemens_von_Metternich പ്രിൻസ് മെറ്റർനിക്ക്
പത്തൊൻപതാം നൂറ്റാണ്ടിലെ ഒരു ഓസ്ട്രിയൻ രാഷ്ട്രീയനേതാവും തന്റെ കാലത്തെ ഏറ്റവും പ്രധാനപ്പെട്ട യൂറോപ്യൻ നയതന്ത്രജ്ഞന്മാരിൽ ഒരുവനും ആയിരുന്നു പ്രിൻസ് ക്ലെമൻസ് വോൺ മെറ്റർനിക്ക് (ജനനം 15 മേയ് 1773 , മരണം 11 ജൂൺ 1859).
1809 മുതൽ നാലു ദശകക്കാലം വിശുദ്ധറോമാസാമ്രാജ്യത്തിലും അതിനെ പിന്തുടർന്നുണ്ടായ ഓസ്ട്രിയൻ സാമ്രാജ്യത്തിലും വിദേശകാര്യമന്ത്രി ആയിരുന്ന അദ്ദേഹം, യൂറോപ്പിൽ നെപ്പോളിയന്റെ പ്രതാപത്തിന്റെ നാളുകളിൽ ഫ്രെഞ്ചു സാമ്രാജ്യത്തിനും ഓസ്ട്രിയക്കും ഇടയിൽ സമാധാനം സ്ഥാപിക്കുന്നതിൽ മുൻകൈയ്യെടുത്തു.
ഇതിനായി സ്വീകരിച്ച നടപടികളിൽ ആദ്യപത്നി ജോസഫൈനിൽ നിന്നുള്ള നെപ്പോളിയന്റെ വിവാഹമോചനവും ഓസ്ട്രിയയിലെ രാജകുമാരി മേരി ലൂയീസും നെപ്പോളിയനുമായുള്ള വിവാഹവും ഉൾപ്പെട്ടിരുന്നു.
എങ്കിലും പിന്നീട് മെറ്റർനിക്ക് പിന്തുടർന്ന നയങ്ങൾ നെപ്പോളിയന്റെ പതനത്തിനു വഴിയൊരുക്കി.
തുടർന്ന് നിലവിൽ വന്ന യൂറോപ്യൻ രാഷ്ട്രവ്യവസ്ഥ മുഖ്യമായും മെറ്റർനിക്കിന്റെ സൃഷ്ടിയായിരുന്നു.
"മെറ്റർനിക്ക് വ്യവസ്ഥ" (Metternich System) എന്ന പേരുപോലും അതിനു കിട്ടി.
1848-ലെ ലിബറലെ ലിബറൽ വിപ്ലവത്തിൽ മെറ്റർനിക്ക് അധികാരഭ്രഷ്ടനായി.
നെപ്പോളിയനും ബിസ്മാർക്കിനും ഒപ്പം, പത്തൊൻപതാം നൂറ്റാണ്ടിൽ യൂറോപ്യൻ രാജനീതിയെ ഏറ്റവുമധികം സ്വാധീനിച്ച മൂന്നു വ്യക്തികളിൽ ഒരാളായി അദ്ദേഹം പരിഗണിക്കപ്പെടുന്നു.
അവലംബം ↑ കത്തോലിക്കാവിജ്ഞാനകോശത്തിലെ ലേഖനം പ്രിൻസ് ക്ലെമൻസ് ലോഥാർ വെൻസൽ വോൺ മെറ്റർനിക്ക്
ക്ലെയർ ടെയ്ലർ
ക്ലെയർ എലിസബത്ത് ടെയ്‌ലർ MBE (ജനനം 22 മേയ് 1965) ഒരു ഇംഗ്ലീഷ് കായിക വനിതയാണ്, ക്രിക്കറ്റിലും ഫുട്ബോളിലും ഒരു ലോകകപ്പ് ടീമിൽ കളിച്ച ആദ്യ വനിതയാണ്.
1993 ൽ വിജയിച്ച ലോകകപ്പ് ക്രിക്കറ്റ് ടീമിലും ഫുട്ബോളിലും ( ലോകകപ്പ് 1995 ) അംഗമായ അവർ ഇംഗ്ലണ്ടിനെ പ്രതിനിധീകരിച്ചു.
വനിതാ കായികരംഗത്തെ സേവനങ്ങൾക്ക് 2000 -ൽ ക്വീൻസ് ബർത്ത്ഡേ ഓണേഴ്സിൽ എംബിഇ ലഭിച്ചു.
ടെയ്ലർ മൂർ എൻഡ് ഹൈസ്കൂളിൽ ചേർന്നു, അത്ലറ്റിക്സ് റെക്കോർഡ്സ് ബോർഡിൽ ഇപ്പോഴും അവളുടെ പേര് ഉണ്ട്.
WODI കളിൽ ഇംഗ്ലണ്ടിന് വേണ്ടി 100 വിക്കറ്റ് നേടിയ ആദ്യ ബൗളറാണ് ടെയ്‌ലർ.
ഫുട്ബോൾ കരിയർ
ടെയ്‌ലർ പതിനൊന്നാം വയസ്സിൽ കളിക്കാൻ തുടങ്ങി, ഷൂട്ട് മാസികയിൽ ഒരു വനിതാ ഫുട്ബോൾ അസോസിയേഷൻ പരസ്യത്തിന് ഉത്തരം നൽകിയ ശേഷം ബ്രോണ്ടെ ലേഡീസിനായി കളിക്കാൻ തുടങ്ങി.
1990 ഡിസംബർ 16 ന് ബോച്ചുമിൽ ജർമ്മനിയോട് 2-0ന് തോറ്റാണ് ഇംഗ്ലണ്ടിന്റെ അരങ്ങേറ്റം.
ബ്രോണ്ടെ തരംതാഴ്ത്തപ്പെട്ടപ്പോൾ, ടെയ്‌ലർ നോവ്സ്ലി യുണൈറ്റഡിലേക്ക് മാറി, പ്രബലമായ ഡോൺകാസ്റ്റർ ബെല്ലസിൽ ചേർന്നു, കാരണം അവൾക്ക് ഒരു വളർന്നു വരുന്ന ക്ലബ്ബിനായി കളിക്കാനുള്ള താല്പര്യം ഉണ്ടായിരുന്നു.
1992-93 ലെ ഡബ്ല്യുഎഫ്എ വിമൻസ് നാഷണൽ ലീഗ് കപ്പ് ഫൈനലിലും വെംബ്ലിയിലും രണ്ട് മാസങ്ങൾക്ക് ശേഷം ലോർഡ്സിൽ നടന്ന ക്രിക്കറ്റ് ലോകകപ്പ് ഫൈനലിലും ടെയ്ലർ നോവ്സ്ലി യുണൈറ്റഡിനായി കളിച്ചു.
1994 FA വനിതാ കപ്പ് ഫൈനൽ ഡോൺകാസ്റ്റർ ബെല്ലസിനോട് തോറ്റയുടനെ നോവ്സ്ലി യുണൈറ്റഡ് ലിവർപൂൾ ലേഡീസ് ആയി.
ടെയ്‌ലറുടെ ടീമായ ലിവർപൂളിനെ തുടർന്നുള്ള രണ്ട് സീസണുകളിലെ എഫ്എ കപ്പ് ഫൈനലുകളിലും ആഴ്‌സണൽ (1995) , ക്രോയ്ഡൺ (1996)  പരാജയപ്പെടുത്തി.
അവളുടെ അമേച്വർ കായിക ജീവിതത്തിനിടയിൽ, ടെയ്‌ലർ റോയൽ മെയിൽ ജോലിയിൽ പ്രവേശിച്ചു, എന്നിരുന്നാലും, "ശമ്പളമില്ലാത്ത അവധിയിൽ ഞാൻ ചെലവഴിക്കുന്ന സമയം ഒരു തമാശയ്ക്ക് അപ്പുറമാണ്."
ടെയ്‌ലർ ക്രിക്കറ്റിനേക്കാൾ ഫുട്ബോളിനെയാണ് ഇഷ്ടപ്പെടുന്നതെങ്കിലും ഇംഗ്ലണ്ട് ഫുട്ബോൾ ടീമിൽ നിന്ന് പുറത്തായതിന് ശേഷം അവൾ ക്രിക്കറ്റിൽ ശ്രദ്ധ കേന്ദ്രീകരിച്ചു.
ക്രിക്കറ്റ് കരിയർ
1988 മുതൽ 2005 വരെ ഇംഗ്ലണ്ട് വനിതാ ക്രിക്കറ്റ് ടീമിനെ പ്രതിനിധീകരിച്ച ടെയ്ലർ , 1993 ൽ ന്യൂസിലാൻഡിനെതിരെ ലോർഡ്സ് ക്രിക്കറ്റ് ഗ്രൗണ്ടിൽ നടന്ന ലോകകപ്പ് ഫൈനലിൽ ഇംഗ്ലണ്ട് ടീം അംഗമായിരുന്നു.
അവലംബം പുറത്തു നിന്നുള്ള കണ്ണികൾ ക്ലെയർ ടെയ്ലർ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
ക്ലെയർ ടെയ്ലർ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
Career highlights from webbsoc.
ക്ലെയർ ട്രെവർ
ക്ലെയർ ട്രെവർ (മുമ്പ്, വെംലിംഗർ; മാർച്ച് 8, 1910 - ഏപ്രിൽ 8, 2000) ഒരു അമേരിക്കൻ നടിയായിരുന്നു.
1933 മുതൽ 1982 വരെ 65 ഫീച്ചർ ഫിലിമുകളിൽ അഭിനയിച്ച ട്രെവർ കീ ലാർഗോ (1948) എന്ന ചിത്രത്തിലെ അഭിനയത്തിന് മികച്ച സഹനടിക്കുള്ള അക്കാദമി അവാർഡ് നേടിയതു കൂടാതെ ദി ഹൈ ആൻഡ് ദി മൈറ്റി (1954), ഡെഡ് എൻഡ് (1937) എന്നീ ചിത്രങ്ങളിലെ വേഷങ്ങൾക്ക് അക്കാദമി അവാർഡ് നാമനിർദ്ദേശങ്ങളും ലഭിച്ചു.
സ്റ്റേജ്‌കോച്ച് (1939) എന്ന ചിത്രത്തിൽ ജോൺ വെയ്‌നേക്കാൾ മികച്ച ബില്ലിംഗ് ട്രെവറിന് ലഭിച്ചിരുന്നു.
തന്റെ റേഡിയോ ഷോയുടെ ഡയറക്ടറായിരുന്ന ക്ലാർക്ക് ആൻഡ്രൂസിനെ 1938-ൽ ട്രെവർ വിവാഹം കഴിക്കുകയും നാല് വർഷത്തിന് ശേഷം വിവാഹമോചനം നേടുകയും ചെയ്തു.
1943-ൽ നേവി ലെഫ്റ്റനന്റ് സൈലോസ് വില്യം ഡൺസ്മോറിനെ വിവാഹം കഴിച്ചു.
ചാൾസ് അവളുടെ ഏക സന്താനമായിരുന്നു.
1947-ൽ ദമ്പതികൾ വേർപിരിഞ്ഞു.
അടുത്ത വർഷം, ട്രെവർ മുൻ വിവാഹത്തിൽ രണ്ട് ആൺമക്കളുള്ള സിനിമാ നിർമ്മാതാവായ മിൽട്ടൺ ബ്രെനെ വിവാഹം കഴിക്കുകയും കാലിഫോർണിയയിലെ ന്യൂപോർട്ട് ബീച്ചിലേക്ക് താമസം മാറുകയും ചെയ്തു.
ക്ലെയർ ഡെയ്ൻസ് ഇംഗ്ലീഷ് വിലാസം https://ml.wikipedia.org/wiki/Claire_Danes
ക്ലെയർ കാതറിൻ ഡെയ്ൻസ് (ജനനം: ഏപ്രിൽ 12, 1979) ഒരു അമേരിക്കൻ നടിയാണ്.
കൗമാരപ്രായം മുതൽ സിനിമ, ടെലിവിഷൻ തുടങ്ങിയ മാധ്യമങ്ങളിൽ അനേകം വേഷങ്ങൾ ചെയ്ത അവർ മൂന്ന് പ്രൈംടൈം എമ്മി അവാർഡുകളും നാല് ഗോൾഡൻ ഗ്ലോബ് പുരസ്കാരങ്ങളും നേടിയിട്ടുണ്ട്.
2012-ൽ, ലോകത്തെ ഏറ്റവും സ്വാധീനം ചെലുത്തിയ 100 വ്യക്തികളിൽ ഒരാളായി ടൈം മാഗസിൻ അവരെ തിരഞ്ഞെടുത്തു.
1994 ലെ കൗമാര നാടക പരമ്പരയായ മൈ സോ-കാൾഡ് ലൈഫിൽ അഭിനയിച്ചതിൻറെ പേരിൽ ആദ്യമായി അംഗീകാരം നേടിയ ഡെയ്ൻസ്, ഇതിലൂടെ ടെലിവിഷൻ പരമ്പര, നാടകം എന്നിവയിലെ മികച്ച നടിക്കുള്ള ഗോൾഡൻ ഗ്ലോബ് പുരസ്കാരം നേടുകയും ഒരു നാടക പരമ്പരയിലെ മികച്ച നടിക്കുള്ള പ്രൈംടൈം എമ്മി അവാർഡിന് നാമനിർദ്ദേശം ലഭിക്കുകയും ചെയ്തു.
അതേ വർഷം തന്നെ ലിറ്റിൽ വിമൻ (1994) എന്ന സിനിമയിലൂടെ ചലച്ചിത്ര രംഗത്ത് അരങ്ങേറ്റം കുറിച്ച അവർ റോമിയോ + ജൂലിയറ്റ് (1996) എന്ന പ്രണയകഥയിൽ അഭിനയിച്ചുകൊണ്ട് കൂടുതൽ പ്രശസ്തിയിലേയക്ക് ഉയർന്നു.
തുടർന്ന് ദ റെയിൻമേക്കർ (1997), ദി അവേഴ്സ് (2002), ടെർമിനേറ്റർ 3: റൈസ് ഓഫ് ദി മെഷീൻസ് (2003), ഷോപ്പ്ഗേൾ (2005), സ്റ്റാർഡസ്റ്റ് (2007) തുടങ്ങിയ ചലച്ചിത്രങ്ങളിലും ഡെയ്ൻസ് പ്രത്യക്ഷപ്പെട്ടു.
ക്ലെമൻസ് ഡെയിൻ
ക്ലെമൻസ് ഡെയി ൻ,  ഇംഗ്ലീഷ് നോവലിസ്റ്റും നാടകകൃത്തുമായിരുന്ന വിനിഫ്രെഡ് ആഷ്‍ടണിൻറെ (ജീവിതകാലം : 21 ഫെബ്രുവരി 1888 – 28 മാർച്ച് 1965) തൂലികാനാമമായിരുന്നു.
വിദ്യാഭ്യാസം പൂർത്തിയായതിനുശേഷം വിനിഫ്രെഡ് സ്വിറ്റസർലൻറിലേയ്ക്ക് ഒരു ഫ്രഞ്ച് ഗ്രഹാദ്ധ്യാപികയായി പോകുകയും ഒരു വർഷത്തിനുശേഷം തിരികെയെത്തുകയും ചെയ്തു.
അവർ ലണ്ടനിലും ജർമ്മനിയിലുമായി ആർട്ട് പഠിച്ചിരുന്നു.
ഒന്നാം ലോകമഹായുദ്ധത്തിനുശേഷം അവർ ഒരു ഗേൾസ് സ്കൂളിൽ പഠിപ്പിക്കുകയും ക്രമേണ എഴുത്തിലേയ്ക്കു തിരിയുകയും ക്ലെമൻസ് ഡെയിൻ എന്ന തൂലികാ നാമം ലണ്ടനിലെ സ്ട്രാൻറിലുള്ള സെൻറ് ക്ലെമൻറ് ഡെയിൻസ് പള്ളിയിൽനിന്നു സ്വീകരിക്കുകയും ചെയ്തു.
അവരുടെ ആദ്യനോവലായ " Regiment of Women" 1917 ലാണ് രചിക്കപ്പെട്ടത്.